ما مرتاح والحچي ميفيد وبعد ما ظل صبر كافي الصبرته
تحبني متحبني مو مومهم بس المهم شلون تعوضني الاخذته
كلي اشحصلت من عمري ذاك الفات اذا نص العمر لجلك سهرته
اذا بيه الذنب فهمني خل ارتاح واذا بيك الذنب فمعذور انته
لانك عالم وعلمك تخترع اعذار ولعلمك علمك من زمان افتهمته
موهيچ اليحب كلب اليحب ولهان موكلب رمز الخيانه دكته
انته لا تحن ولا مثلي من تشتاك وقانون العشك وحدي عزفته
لك انته حبك عشكك للنفاق وحق ربك ماتعرف تحب انته
ماصدكت من كَلبي خلص وارتاح وحضرتك مره ثانيه اجيت وشعلته
اجيتني ووعدتني راح توفي وياي شلون اصدكك اذا الوفه ولايوم منك ضكته
حسدونه شكثر حسبونه عشاك وشكثر كالولي من عدنه بكته
كلتلهم چذب بس بالأسم محبوب ومتندم على اليوم البي عرفته....